**PRILOG IV – KRITERIJI ZA ODABIR I NAČIN IZRAČUNA OCJENE PONUDA**

Kriterij za odabir ponude je ekonomski najpovoljnija ponuda (ENP).

Kriteriji ekonomski najpovoljnije ponude redom su navedeni prema važnosti i udjelu u konačnom izračunu.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij cijena ponude i dobivenih bodova za kriterij specifično iskustvo stručnjaka.

Naručitelj će odabrati najpovoljniju ponudu na temelju sljedećih kriterija:

|  |  |  |  |
| --- | --- | --- | --- |
| **REDNI BROJ** | **KRITERIJ** | **RELATIVNI PONDER** | **BROJ BODOVA** |
| 1. | cijena ponude | 80% | 80 |
| 2. | specifično iskustvo stručnjaka | 20% | 20 |
| **UKUPNO** | 100% | 100 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale.

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, Naručitelj će odabrati ponudu koja je zaprimljena ranije.

 Ekonomski najpovoljnija ponuda je ona ponuda koja ostvari najviše bodova.

Izračun ekonomski najpovoljnije ponude prema formuli:

**UBB = CP + SIS**

|  |  |
| --- | --- |
| **UBB** | ukupan broj ostvarenih bodova |
| **CP** | broj bodova ostvaren za ponuđenu cijenu |
| **SIS** | broj bodova ostvaren za specifično iskustvo stručnjaka |

**1) Cijena ponude - CP (Financijski kriterij)**

Maksimalni broj bodova koji valjana ponuda može dobiti prema ovom kriteriju je 80. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude dobit će manji broj bodova, sukladno sljedećoj formuli:

**CP=(X1/X2)\*80**

|  |  |
| --- | --- |
| **CP** | broj bodova koji je ponuda ostvarila za ponuđenu cijenu (maksimalno 2 decimale)  |
| **X1** | najniža ponuđena cijena od svih valjanih ponuda |
| **X2** | cijena ponude koja je predmet ocjene |
| **80** | maksimalni broj bodova |

1. **Specifično iskustvo stručnjaka - SIS (Nefinancijski kriterij)**

Dodatni kriteriji za odabir ekonomski najpovoljnije ponude je specifično iskustvo predloženih stručnjaka za koje je Ponuditelj u prilogu ponude dostavio dokaze. Maksimalni broj bodova koji ponuditelj može dobiti po ovom kriteriju je 20 (dvadeset), a dodijelit će se u skladu s kriterijima iz Tablice 1.

Bodovi za kriterij specifičnog iskustva stručnjaka (SIS) izračunavaju se kao zbroj bodova dodijeljenih za svaki podkriterij.

**SIS = Pk1 + Pk2**

pri čemu je:

Pk1 - broj godina radnog iskustva na projektima na kojima je IT stručnjak sudjelovao na poslovima stvaranja baze podataka i izradu softvera – 10 bodova

Pk2 – broj godina radnog iskustva na projektima na kojima je IT stručnjak sudjelovao na dizajnu web stranice – 10 bodova

**Tablica 1** – Specifične kompetencije kao dodatni kriteriji za odabir ekonomski najpovoljnije ponude

| **REDNI BROJ****KRITERIJA** | **KLJUČNI STRUČNJACI PONUDITELJA** | **GODINE RADNOG ISKUSTVA** | **BODOVI** | **UKUPNO MAKSIMALAN BROJ BODOVA** |
| --- | --- | --- | --- | --- |
| 1. | IT stručnjak za baze podataka i izradu softvera – Pk1 | od 3 (plus 1 dan) do 5 godina | 3 | 10 bodova |
| od 5 (plus jedan dan) do 10 godina | 5 |
| 10 i više godina | 10 |
| 2. | IT stručnjak za web dizajn – Pk2 | od 3 (plus 1 dan) do 5 godina | 3 | 10 bodova |
| od 5 (plus jedan dan) do 10 godina | 5 |
| 10 i više godina | 10 |

**U svrhu dokazivanja specifičnog iskustva predloženih stručnjaka, ponuditelj je dužan u ponudi, uz životopise, dostaviti** **izjavu iz Priloga V.**

**Ukoliko isti nisu dostavljeni ili iz njih nije razvidno traženo specifično iskustvo za nekog/neke od propisanih stručnjaka, Naručitelj neće dodijeliti bodove za tog/te stručnjake po propisanom nefinancijskom kriteriju.**

Naručitelj zadržava pravo provjeriti sve podatke navedene u dostavljenim dokumentima.